Publication: Magyar Közlöny
Issue: MK-2011-134 (Year: 2011, Number: 134)
Era: contemporary
Section: tárgyú törvények megalkotásáról, illetve módosításáról szóló 2010. évi XC. törvény.
Paragraph Index: 602

(2) bekezdésében pedig úgy rendelkezik, hogy e tilalom megsértése miatt felmerülõ kártalanítási ügyekben a kártalanítási kötelezettség a települési önkormányzatot terheli. A területrendezési tervekre visszavezethetõ kártalanítási igényeket szabályozó törvényi szabályozás a mai napig nem született meg. 1.3. A Btv. területrendezési elõírásokat tartalmaz, amelyek többsége csak közvetetten hat ki az egyes ingatlanok tulajdonosaira. A Btv. szabályai alapvetõen a települési önkormányzatokra hárítják azt a kötelezettséget, hogy azok a településrendezési tervekben, és a helyi építési szabályokban szerezzenek érvényt a területrendezési terv és szabályzat elõírásainak. A Btv. keretei között a települési önkormányzatok határozzák meg a település területén belül a településrendezési tervekben és a helyi építési szabályzatokban az egyes terület-felhasználási kategóriák, egységek területét, az övezeti beosztást, egyúttal azt is, hogy a Btv. elõírásai mely konkrét ingatlanok tekintetében, miként alkalmazandók. A helyi építési szabályzatból és a szabályozási tervekbõl eredõ tulajdoni korlátozások okozta károk megtérítését szolgáló kártalanítási szabályokat az Étv. 30. §-a szabályozza. Az Étv. a településrendezési döntéseknek a tulajdonosi jogokra gyakorolt hatásától függõen a kártalanításnak két módját szabályozza:

Source: https://magyarkozlony.hu/hivatalos-lapok/9fcee3600e464de7c08ed5dfa7a6ab0ef8254b1b/dokumentumok/7a898de8754d06db0c90e52e8c45cad8773503eb/letoltes